Kuopion vaakuna
**Kuopion vaakuna** on Kuopion kaupungin tunnus. Sen on suunnitellut 1823 piirtämällä kellarimestari ja raatimies Karl Hårdh, tai mahdollisesti hänen taiteilijapoikansa Adolf. Tähän mustavalkoiseen piirrokseen oli kuvattu 1815 valmistunut Kuopion tuomiokirkko selkeän yksilöivästi, mitä pidetään heraldiikan sääntöjen vastaisena. Kirkon oikeaa väriä, valkoista ei käytetä heraldiikassa. Nimenomaan punaisen värin päätymisestä vaakunaan ei ole tietoa. Julkisessa keskustelussa vaakunan rakennusta on usein erheellisesti pidetty 1886 valmistuneena Kuopion kaupungintalona, joka muistuttaa vaakunan rakennusta ja on nykyään punertavan maalin peitossa.

Vuoden 1823 ehdotus Kuopion vaakunaksi.
Vaakunan hyväksyi 1823 käyttöön otettavaksi Aleksanteri I:n käskyn mukaisesti Kuopion maistraatti. Se oli tarkoitettu käytettäväksi itsenäistä kaupunkia kokonaisuutena edustettaessa sekä lähinnä kaupungin maistraatin ja raastuvanoikeuden tunnuksena. Myöhemmin vaakunan käyttö löyheni ja sitä nähtiin esimerkiksi kaupallisissa yhteyksissä. Tällaista käyttöä varten mainostoimisto Result suunnitteli vuonna 2001 kaupungin niin sanotun naurislogon. Se uusittiin 2010 osana kaupungin visuaalisen ilmeen kokonaisuudistusta. Uuden logon pääelementtinä tuli olla Kuopion vaakuna. Aikaisemman logon valitsi kaupunginjohtaja Petteri Paronen. Uudesta päätöksen teki kaupunginhallitus. FC Mainonnantekijät Oy:n ehdotus nimeltä Kuningatar voitti.

Nykyinen vaakunan piirrosasu on arkkitehti Seppo Ruotsalaisen käsialaa. Vaakuna hyväksyttiin nykyisessä muodossaan Kuopion kaupunginvaltuuston kokouksessa 25. marraskuuta 1957, ja sisäasiainministeriö vahvisti vaakunan ja sen selityksen 12. kesäkuuta 1958.

Vaakunan selitys on "Katkoisen kilven mustassa yläkentässä pystyssä viritetty jousi ja sen yläpuolella kruunu, kaikki kultaa, paitsi nuolen kärki ja sulitettu pyrstö hopeaa; hopeisessa alakentässä punainen yksitorninen kirkko, jonka ovi- ja ikkuna-aukot mustat."

Galleria
--------

* Kuopion vuoden 1823 sinetti.Kuopion vuoden 1823 sinetti.
* Piirros Kuopion vaakunasta vuodelta 1860.Piirros Kuopion vaakunasta vuodelta 1860.
* Bernhard von Köhnen ehdotus Kuopion vaakunaksi vuodelta 1860. Kolkka viittaa kaupungin sijaintiin Kuopion läänissä.Bernhard von Köhnen ehdotus Kuopion vaakunaksi vuodelta 1860. Kolkka viittaa kaupungin sijaintiin Kuopion läänissä.
* Kuopion vaakuna Finlands städers vapen -postikorttikokoelmasta vuodelta 1905.Kuopion vaakuna *Finlands städers vapen* -postikorttikokoelmasta vuodelta 1905.
* Heraldikko Olof Erikssonin Kansallisarkistolle lahjoittama malli Kuopion vaakunasta vuodelta 1952.Heraldikko Olof Erikssonin Kansallisarkistolle lahjoittama malli Kuopion vaakunasta vuodelta 1952.
* Kuopion vanha logo (2001–2010).Kuopion vanha logo (2001–2010).

Lähteet
-------

* Prof. Jussi T. Lappalainen: *Vanhassa vara parempi?*.  *Savon Sanomat*, 23.12.2009, s. 2. Artikkelin verkkoversio.

### Viitteet

1. ↑  Hårdh (Taulu 2: Karl Mikael Hårdh) *Genos*. Suomen sukututkimusseura.  Arkistoitu 9.8.2007. Viitattu 3.1.2010.
2. 1 2 3 4 5  Lappalainen, Jussi T.: *Vanhassa vara parempi?*
3. ↑  Kuopion vaakuna Kuopion kaupunki.  Arkistoitu 19.11.2007. Viitattu 3.1.2010.
4. ↑  Metsämäki, Mikko: Kuopio korvaa katastrofilogonsa *Markkinointi & Mainonta*.  4.2.2016. Viitattu 2.6.2017.
5. ↑  Tiihonen, Marita: Kuopio heittää hyvästit nauriille *Savon Sanomat*.  13.11.2009.  Arkistoitu 15.11.2009. Viitattu 3.1.2010.
6. ↑  Patrakka, Jukka: Kuopion logoksi Kuningatar *Savon Sanomat*.  16.03.2010. Viitattu 2.6.2017.
7. ↑  Ennen 8.4.1949 annettua kunnanvaakunalakia vahvistetut vaakunat ja vahvistamispäätökset I:10 Kuopio Kansallisarkiston digitaaliarkisto.  [vanhentunut linkki]

Aiheesta muualla
----------------

* Kuopion kaupungin graafinen ohjeisto[vanhentunut linkki]
* Kuopion kaupunkitunnukset

Kirjallisuutta venäjäksi
* Бойко Дм. А. Геральдика Великого Княжества Финляндского. – Запорожье, 2013.